2019 Nissan Sentra for sale serving San Bernardino, Riverside & Ontario, CA. 3N1AB7AP7KY211341 - Fontana Nissan.
Selling Price based on $18565
Stock # 190073
Selling Price $18,565 January | 2011 | Lewies Mymer
January 17, 2011 Lewies Mymer	28 Comments
Die boeke waaroor ek hier geblog het, het aangekom. Ek wou ‘n foto daarvan plaas, maar dis nou net moers of ek dit kan regkry. Ek kry elke keer ‘n error boodskap. Dus volstaan ek maar om te sê dat ek baie in my skik is daarmee. So ook Vroukie wat Tabernakel en Marita se kookboek tans onder hande het. Ek self lees nog aan Padmaker, nie op die lysie nie, en sal daarna Sneeuslaper nadertrek. Intussen blaai ek so deur die kookboeke. Die aanvallige Nigella Lawson het my egter teleurgestel. Sy is toe nie The Naked Chef nie. Dus kyk ek maar na haar koek en tert.
‘n Gawe van Bo
January 5, 2011 Lewies Mymer	35 Comments
Dis 6:30. Ek maak reg om werk toe te gaan. Ek sit op die bank in die slaapkamer en maak my skoenveters vas. Hoekom is my arms deesdae so kort? Hoe verder ek rek om die veters by te kom, hoe stywer trek die band tussen my blaaie en hoe korter word my asem.
“Ja, Vroukie”, hyg ek aamborstig soos ‘n panfluit.
“Wat is fout? Is jy ok”
“EK weet nie. Ek weet egter ek koop nie weer skoene met veters nie. Dis van nou af slip ons vir my.” Dis ‘n lang uitering. Hier teen die einde raak my wind op. Ek is spyt ek het nie opgehou by “Ek weet nie”
“Dis jou pens wat so groot raak, Lewies. Dis al die lekker eet en drink van die vakansietyd.”
“Weet ek wat wat Vroukie?”
“Ek is begaafd. “
“Begaafd? Hoe meen jy nou?”
“Ek het altyd so gedink, maar nou weet ek dit”
“Het jy ‘n gesig gesien?”
“Nie heeltemal dit nie, noem dit ‘n helder oomblik, ‘n ligstraal wat deur die wolke breek, ‘n…’n…”
“Ok Vroukie, I catch your drift. Vertel my meer van die begaafdheid”
Sy steek haar hand uit en trek my op van die bank af op.
Sy lei my na die badkamer toe.
“Ja, die toiletpapier”
“Wat van die toiletpapier?”
“Sien jy die toiletpapier”
“Ja Vroukie. Ek sien die toiletpapier. Wat daarvan? Wat het dit met begaafdheid uit te waai?”
“Jy was mos nou net in die toilet”
“Ek dink so, ja”
“En wat, Vroukie?”
“Was daar toiletpapier op die rolletjie toe jy uitkom?”
“Jy sien Lewies, ek het nou so pas tot die besef gekom: ek is die enigste een in die huis wat ‘n leë toiletrolletjie kan omruil. Dink jy nie ook ek is begaafd nie?”
Die wit broek sit te styf…
January 3, 2011 Lewies Mymer	18 Comments
…voel ek vanoggend toe ek regmaak vir werk. Nee, sê Vroukie, sy het nie oorgeslaan na ander seepoeier wat die materiaal kan laat krimp nie. Nou wat dan?
Terrwyl ek hieroor mymer dink ek aan die blogs wat ek verlede jaar geplaas het. Daar was so een of twee wat my ‘n pienke plesierigheid gegee het toe ek dit geskryf het.
Ek gaan so een of twee daarvan herhaal. verskoon maar as dit julle verveel, en maak dan maar soos die oorlogtydsliedjie sê: “Wish me luck as you wave me goodbye” (Kan glad nie onthou wie dit gesing het nie–was vir seker nie Carike Keuzenkamp nie!)
Ok, hier is dier eerste een:
Maak groot oop en sê “Aaaah”
“Ek gaan ‘n ander dokter soek, ek sien juis hier oorkant die straat is ‘n toordokter !”
* Ek het hierdie vergelyking geleen (gesteel want ek gebruik dit gereeld!) by ‘n blogger, ek kan nie meer onthou wie nie. Dus, met erkenning aan die anonieme blogger)
Van afstand en verlange
January 2, 2011 Lewies Mymer	26 Comments
‘n Paar Krismis fotos
Kara die clown
Mia demonstreer die platannaplons
Jislaaik Oupa!! Het jy gesien hé!?
Tja, so sit ek my en troos
Met kiekies van die kroos.
Sal ek julle nog kan oppie as ons mekaar weer sien?
Phedracut Oupa, dis die geheim!
Hoe kort die stonde…
January 1, 2011 Lewies Mymer	18 Comments
… van die liefde. Laas jaar speel Vroukie Love is Tender toe ek moer strip vir die buurman. Vanjaar is dit ‘n ander storie, in die trant van Tchaikovsky se 1812 Overture, daai een met die baie kanonne. Dit alles omdat ek op die dak klim en deur my 2010 vuvuzela vir Buurman skreeu hy is ‘n poepol toe hy sy geheime cache krekkers uithaal, nadat vrede op aarde reeds neergedaal het. Die bliksem. Toe rig hy sy sky rockets op my toe ek soos Fiddler on the Roof dans om my balans op die nok van die dak te behou. Ek dink egter die groot onenigheid het begin toe ek terug in die huis aanmerkings begin maak het oor Andre Rieu en sy vool. Hy was op TV besig om Vroukie te vermaak met sy vool. Toe sê ek Kurt Darren is net so goed al sing hy sonder sy vool. Toe strip Vroukie se moer. Gelukkig slaap die honde vanaand in die huis as gevolg van Buurman se krekker skietery. Nou is daar meer plek in die hondehok vir my.
Nog net 364 dae!!
(Letterdash het die syfertjies ingesit–dit beteken fokol)